
πολη Φιλίππων Νεαπόλεως και Θάσου με την επω¬ 

Δωρεά Πασχάλη Κιτσικοπούλου» και Κανονισμός 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 47256 (1) 

Καθορισμός της ειδικής αποζημίωσης και των οδοιπορι¬ 
κών εξόδων των διοριζομένων αντιπροσώπων της δικα¬ 
στικής αρχής κλπ. για τη διενέργεια των γενικών βου¬ 
λευτικών εκλογών της 10ης Οκτωβρίου 1993. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: α) του άρθρου 99 του Π.Δ/τος 353/ 
1993 «Κωδικοποίηση σ’ ενιαίο κείμενο των διατάξεων της 
νομοθεσίας για την εκλογή βουλευτών» (ΦΕΚ152 Α) και 
β) του άρθρου 27 του Ν. 2081/1992. 

2. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογισμού, 
το ύψος της οποίας δεν είναι δυνατόν να υπολογισθεί, 
αποφασίζουμε: 

Αρθρο 1 

Στους διοριζόμενους εφόρους των αντιπροσώπων της 
δικαστικής αρχής, αντιπροσώπους της δικαστικής αρχής, 
αναπληρωτές αυτών, γραμματείς των εφορευτικών επι¬ 
τροπών και διερμηνείς της τουρκικής γλώσσας, για την 
διενέργεια των γενικών βουλευτικών εκλογών της 10ης 


Οκτωβρίου 1993 καταβάλλονται αποζημίωση και οδοιπο¬ 
ρικά έξοδα, σύμφωνα με όσα ορίζονται στα επόμενα άρ¬ 
θρα. 

Άρθρο 2 

Στους αναφερόμενους στο προηγούμενο άρθρο που 
ασκούν τα καθήκοντά τους: 

α) Σε εκλογικό τμήμα του Δήμου ή της Κοινότητας όπου 
υπηρετούν ή 

β) Σε εκλογικό τμήμα Δήμθυ ή Κοινότητας των περιφε¬ 
ρειών της τέως διοικήσεως Πρωτευούσης και πρώην Δή¬ 
μου Θεσσαλονίκης, όπου επίσης υπηρετούν, καταβάλλε¬ 
ται ημερήσια αποζημίωση, ως εξής: 

α. Στους εφόρους των αντιπροσώπων της δικαστικής 
αρχής, δραχμές δέκα πέντε χιλιάδες (15.000) για κάθε 
ημέρα και για τέσσερις (4) ημέρες, κατ’ ανώτατο όριο. 

β. Στοι& αντιπροσώπους της δικαστικής αρχής και τους 
αναπληρωτές τους δραχμές δέκα τέσσερις χιλιάδες 
(14.000) για-κάθε ημέρα και για τέσσερις (4) ημέρες κατ’ 
ανώτατο όριο. 

γ. Στους δημοσίους, δημοτικούς ή κοινοτικούς υπαλλή¬ 
λους που χρησιμοποιούνται ως διερμηνείς της τουρκικής 
γλώσσας και στους γραμματείς των εφορευτικών επιτρο¬ 
πών δραχμές έξι χιλιάδες (6.000) για κάθε ημέρα και για 
δύο (2) ημέρες κατ/ ανώτατο όριο. 

Άρθρο 3 

1. Στους αναφερόμενους στο άρθρο 1 της απόφασης 
αυτής, που ασκούν τα καθήκοντά τους εκτός του τόπου 
της έδρας της διαμονής τους, εκτός από τους γραμματείς 
των εφορευτικών επιτροπών, προκαταβάλλονται τα οδοι¬ 
πορικά έξοδα μετάβασης από την έδρα τους στο εκλογικό 
τμήμα στο οποίο καθένας διορίζεται και από εκεί στο αρ¬ 
μόδιό ή στο πλησιέστερο πρωτοδικείο για την παράδοση 
του σάκκου με τα εκλογικά έγγραφα, καθώς και τα έξοδα 
επιστροφής στις έδρες τους, επί πλέον δε και ημερήσια 
αποζημίωση ως εξής: 

α) Στους εφόρους των αντιπροσώπων της δικαστικής 
αρχής δραχμές δέκα πέντε χιλιάδες (15.000) για κάθε 
μέρα. 

β) Στους αντιπροσώπους της δικαστικής αρχής και τους 
αναπληρωτές τους δραχμές δέκα τέσσερις χιλιάδες 
(14.000) για κάθε ημέρα. 

γ) Στους δημόσιους, δημοτικούς ή κοινοτικούς υπαλλή¬ 
λους διερμηνείς της τουρκικής γλώσσας δραχμές έξι χι¬ 
λιάδες (6.000) για κάθε ημέρα. 

2. Τα οδοιπορικά έξοδα και ο χρόνος για τον οποίο κατα¬ 
βάλλεται η ημερήσια αποζημίωση, καθορίζονται κατ’ απο¬ 
κοπή, σύμφωνα με τις διατάξεις του επόμενου άρθρου, με 
απόφαση που εκδίδεται ως εξής: 

α) Για τους εφόρους των αντιπροσώπων της δικαστικής 
αρχής, από τους Εισαγγελείς Εφετών. 

β) Γ ια τους αντιπροσώπους της δικαστικής αρχής, από 
τους Εισαγγελείς Πρωτοδικών. 

γ) Γ ια τους αναπληρωτές των αντιπροσώπων της δικα¬ 
στικής αρχής, σε περίπτωση χρησιμοποίησής τους: 

αα) Από τους Εισαγγελείς Πρωτοδικών, για την από¬ 
σταση από την έδρα του αντιπροσώπου μέχρι την έδρα του 
εφόρου και αντίστροφα και 
ββ) Από τους Εφόρους, για την απόσταση από την έδρα 
των Εφόρων μέχρι του εκλογικού τμήματος στο οποίο το¬ 
ποθετήθηκαν. 

Στην περίπτωση αυτή εάν δεν εκδοθεί από τους Εφό¬ 
ρους η σχετική απόφαση δύνανται οι Εισαγγελείς Πρωτο¬ 
δικών να εκδόσουν συμπληρωματική απόφαση καθορι¬ 
σμού οδοιπορικών εξόδων και ημερήσιας αποζημίωσης. 

δ) Γ ια τους διερμηνείς της τουρκικής γλώσσας, από τον 
αρμόδιο Νομάρχη. 

3. Για τον καθορισμό του χρόνου, για τον οποίο κατα¬ 
βάλλεται ημερήσια αποζημίωση στους αντιπροσώπους 
της δικαστικής αρχής κ.λ.π. του άρθρου αυτού, λαμβάνε- 
ται υπόψη ο αριθμός των ημερών που είναι απαραίτη¬ 
τες: 

α) Για τη μετάβαση και επιστροφή τους μέσω της συντο¬ 
μότερης οδού και 

β) Γ ια την εκπλήρωση των καθηκόντων τους. 

Οι ημέρες αυτές δεν μπορούν να υπερβούν κατ’ ανώ¬ 
τατο όριο τις έξι (6) και κατ' εξαίρεση τις εννέα (9) για λό¬ 
γους συγκοινωνιακών δυσχερειών στα νησιωτικά συ¬ 
μπλέγματα των Νομών Δωδεκανήσου και Κυκλάδων 
(εκτός των νησιών Ρόδου και Κω, για τα οποία θα ισχύσει 
το ανώτατο όριο των έξι (6) ημερών) και των νησιών Ικα¬ 
ρίας, του νομού Σάμου, Κυθήρων και Αντικυθήρων του νο¬ 
μού Αττικής, Γαύδου του νομού Χανίων, Σαμοθράκης του 
νομού Έβρου, Ψαρρών του νομού Χίου, Λήμνου και Αγίου 
Ευστρατίου του νομού Λέσβου, Βορείων Σποράδων και τα 
νησιά αγόνων γραμμών του Ιονίου Πελάγους. 

Άρθρο 4 

1. Για τα οδοιπορικά έξοδα καταβάλλονται: 

α) Προκειμένου για σιδηρόδρομο δραχμές είκοσι δύο 
(22) για κάθε διανυόμενο χιλιόμετρο και για όλο το δίκτυο 
του Ο.Σ.Ε. 

β) Προκειμένου για λεωφορείο, για την ηπειρωτική Ελ¬ 
λάδα και Πελοπόννησο, δραχμές δέκα επτά (17) κατά χι¬ 
λιόμετρο και για την νησιωτική Ελλάδα και Κρήτη δραχμές 
είκοσι δύο (22) κατά χιλιόμετρο. 

γ) Προκειμένου για Ε/Γ ακτοπλοϊκά πλοία όλης της χώ¬ 
ρας το αντίτιμο του εισιτηρίου επί του ισχύοντος ναυτολο¬ 
γίου επιβατών, μειωμένο κατά 30%. 

2. Σε περίπτωση που μέρος της διαδρομής ή και ολό¬ 
κληρη η διαδρομή δεν εξυπηρετείται με τα ανωτέρω συ¬ 
γκοινωνιακά μέσα, μπορεί να χρησιμοποιηθεί οποιοδή- 
ποτε μέσο και το ποσό που θα καθοριστεί από τις αρχές 
του άρθρου 3, δεν μπορεί να υπερβεί το ποσό του αντιτί¬ 
μου εισιτηρίου ή ναύλου που σηνήθως καταβάλλεται για το 
φθηνότερο χρησιμοποιούμενο μέσο της διαδρομής αυτής. 


σε συσχετισμό και με τις τοπικές κατά περίπτωση συνθή¬ 
κες και ιδιαιτερότητες, τις οποίες λαμβάνουν υπόψη κατά 
τον καθορισμό του ποσού κάλυψης της διαδρομής αυτής 
οι κατά το άρθρο 3 παρ. 2 αρμόδιες αρχές. 

Η χρησιμοποίηση αεροπλάνου δεν αποκλείεται όπου 
αυτό επιβάλλεται κατά την εκτίμηση των αρχών του άρ¬ 
θρου 3 και καταβάλλεται ποσό οδοιπορικών εξόδων ίσο με 
το αντίτιμο του εισιτηρίου του αεροπλάνου. 

Άρθρο 5 

1. Η αποζημίωση που προβλέπεται στο άρθρο 2 της 
απόφασης αυτής καταβάλλεται από τις Δημόσιες Οικονο¬ 
μικές Υπηρεσίες μετά την ενέργεια της ψηφοφορίας, με 
την κατάθεση από τους δικαιούχους των εξής δικαιολογη- 
τικών: 

α) Προκειμένου για τους αντιπροσώπους της δικαστικής 
αρχής και τους εφόρους αυτών: 
αα) επικυρωμένου αντιγράφου του διορισμού τους και 
ββ) πιστοποίησης της εφορευτικής επιτροπής για την 
εκτέλεση των καθηκόντων τους ή επικυρωμένου αντιγρά¬ 
φου της απόδειξης παράδοσης του εκλογικού σάκκου στο 
αρμόδιο Πρωτοδικείο. 

β) Προκειμένου για τους αναπληρωτές δικαστικών αντι¬ 
προσώπων: 

αα) επικυρωμένου αντιγράφου του διορισμού τους και 
ββ) βεβαίωσης του οικείου εφόρου των δικαστικών αντι¬ 
προσώπων, στην οποία να αναφέρεται ο αριθμός των ημε¬ 
ρών, κατά τις οποίες είχαν τεθεί στη διάθεση του εφόρου. 

γ) Προκειμένου για γραμματείς εφορευτικών επιτρο¬ 
πών, βεβαίωση της εφορευτικής επιτροπής, ή του αντι¬ 
προσώπου της δικαστικής αρχής, με την οποία βεβαιώνε¬ 
ται η πρόσληψή τους και η εκτέλεση των καθηκόντων 
τους. 

δ) Προκειμένου για διερμηνείς της τουρκικής γλώσσας, 
αντίγραφο της απόφασης του Νομάρχη για το διορισμό 
τους και βεβαίωση της εφορευτικής επιτροπής ή του αντι¬ 
προσώπου της δικαστικής αρχής για την εκτέλεση των κα¬ 
θηκόντων τους. 

Στα ανωτέρω δικαιολογητικά επισυνάπτεται και κατά¬ 
σταση πληρωμής σε δύο αντίτυπα. 

2. Η αποζημίωση που προβλέπεται στο άρθρο 3 της 
απόφασης αυτής, καθώς και τα οδοιπορικά έξοδα που 
προβλέπονται στο άρθρο 4, προκαταβάλλονται από τη Δη¬ 
μόσια Οικονομική Υπηρεσία της έδρας, της δικαστικής 
αρχής, που διατάσσει την πληρωμή ή από τη Δημόσια Οι¬ 
κονομική Υπηρεσία της έδρας ή της διαμονής του διοριζό¬ 
μενου ως αντιπροσώπου της δικαστικής αρχής ή ως ανα¬ 
πληρωτή αυτού ή ως εφόρου ή ως διερμηνέα, με την κατά¬ 
θεση από τους δικαιούχους των εξής δικαιολογητικών: 

α) Επικυρωμένου αντιγράφου του διορισμού τους, 
β) Αντιγράφου της απόφασης που προβλέπεται στην 
παρ. 2 του άρθρου 3. 

γ) Εξοφλητικής απόδειξης στην οποία πρέπει να ανα¬ 
γράφονται το ονοματεπώνυμο, η ιδιότητα και η κατοικία 
του δικαιούχου. 

Στην απόφαση της δικαστικής αρχής που διατάσσει την 
πληρωμή μνημονεύεται η Δημόσια Οικονομική Υπηρεσία 
που θα ενεργήσει την πληρωμή. 

Άρθρο 6 

Σε περίπτωση κατά την οποία το ποσό που καταβλή¬ 
θηκε για οδοιπορικά έξοδα ή για ημερήσια αποζημίωση ή 

και για τα δύο είναι μεγαλύτερο από το ποσό που απαιτεί¬ 
ται με τα φθηνότερα μέσα συγκοινωνίας για τη διαδρομή 
που διανύθηκε ή για την εκτέλεση των καθηκόντων τους, 
με απόφασή μας διατάσσεται η βεβαίωση που επί πλέον 
χρηματικού ποσού που καταβλήθηκε ως δημοσίου εσό¬ 
δου, σε βάρος αυτού που έλαβε το επί πλέον ποσό. 

Αρθρο 7 

1. Οι έφοροι, οι αντιπρόσωποι της δικαστικής αρχής 
κλπ, που θα προεισπράξουν την αποζημίωση και τα οδοι¬ 
πορικά έξοδα που προβλέπονται στα άρθρα 3 και 4, πλην 
όμως δεν θα εκτελέσουν τα καθήκοντά τους λόγω ασθέ¬ 
νειας τους ή για οποιοδήποτε άλλο νόμιμο λόγο, υποχρε- 
ούνται, εκτός από τη σχετική δήλωση που θα κάνουν στον 
αρμόδιο έφορο ή Εισαγγελέα των Εφετών, να υποβάλλουν 
στο Υπουργείο Εσωτερικών (Δ/νση Εκλογών), τα παρα¬ 
κάτω κατά περίπτωση δικαιολογητικά, για την απαλλαγή 
τους από την υποχρέωση επιστροφής του ποσού αυτού ως 
αρχεωστήτως εισπραχθέντος: 

α) Για την περίπτωση της μετάβασης και μη εκτέλεσης 
των καθηκόντων τους στα εκλογικά τμήματα στα οποία 
διορίστηκαν: 

αα) τις αποδείξεις πληρωμής εισιτηρίων κλπ. μετάβα¬ 
σης και επιστροφής στην έδρα τους και 
ββ) τριπλότυπο κατάθεσης του υπόλοιπου ποσού μετά 
την αφαίρεση του ποσού που αντιστοιχεί για αποζημίωση 
δύο (2) ημερών και του ανωτέρω αντιτίμου των εισιτηρίων. 

β) Γ ια την περίπτωση μετάβασης στα εκλογικά τμήματα 
που διορίστηκαν, πλην όμως λόγω ασθένειας τους δεν 
μπόρεσαν να εκτελέσουν τα καθήκοντά τους: 

αα) Γνωμάτευση του θεράποντος ιατρού για το είδος 
της ασθένειας και τις απαιτούμενες ημέρες θεραπείας. 

ββ) Απόδειξη πληρωμής των εισιτηρίων και των αμαξα- 
γωγίων μετάβασης από την έδρα τους στο εκλογικό τμήμα 
στο οποίο διορίστηκαν και επιστροφής από αυτό στην 
έδρα τους και 

γγ) Τριπλότυπο κατάθεσης του ποσού που απομένει 
μετά την αφαίρεση των οδοιπορικών εξόδων και της απο¬ 
ζημίωσης του άρθρου 3 τόσων ημερών όσες οι ημέρες της 
ασθένειας τους. 

2. Αντιπρόσωποι της δικαστικής αρχής κ.λπ. που θα προ- 
εισπράξουν την αποζημίωση και τα οδοιπορικά έξοδα που 
προβλέπονται στα άρθρα 3 και 4 της απόφασης αυτής και 
δεν θα μεταβούν να εκτελέσουν τα καθήκοντά τους, υπο- 
χρεούνται να επιστρέφουν το ποσό που εισέπραξαν στην 
αρμόδια Δημόσια Οικονομική Υπηρεσία και να υποβάλ¬ 
λουν στο Υπουργείο Εσωτερικών (Δ/νση Εκλογών), το τρι¬ 
πλότυπο είσπραξης με αναφορά τους μέσα σε δέκα (10) 
ημέρες το αργότερο από την ημέρα διενέργειας των εκλο¬ 
γών. 

Επίσης όμοια αναφορά υποχρεούνται να υποβάλλουν 
στον Εισαγγελέα που εξέδωσε την δικαστική αποζημίωση 
στην οποία θα αναφέρεται και ο αύξων αριθμός αυτής. 

Μετά την πάροδο της ανωτέρω προθεσμίας με από¬ 
φαση του Υπουργού Εσωτερικών θα καταλογίζεται σε βά¬ 
ρος τους το ποσό εντόκως. 

3. Οι έφοροι των δικαστικών αντιπροσώπων υποχρεού- 
νται να γνωστοποιήσουν στο Υπουργείο Εσωτερικών την 
επομένη των εκλογών εγγράφως: 

α) Προκειμένου για τους δικαστικούς αντιπροσώπους, 
τακτικούς ή αναπληρωματικούς, που δεν μεταβήκανε στα 
εκλογικά τμήματα, στα οποία διορίστηκαν, το ονοματεπώ¬ 


νυμο, την ιδιότητά τους και τη διεύθυνση της κατοικίας 
τους. 

β) Προκειμένου για τους αναπληρωματικούς δικαστι¬ 
κούς αντιπροσώπους που δεν χρησιμοποιήθηκαν, το ονο¬ 
ματεπώνυμο και την ιδιότητά τους, την ημέρα και ώρα που 
εμφανίστηκαν σ’ αυτούς και το λόγο της μη χρησιμοποί¬ 
ησή τους. 

Αρθρο 8 

Οι προκαταβολές που θα δημιουργηθούν με την από¬ 
φαση αυτή στις Δημόσιες Οικονομικές Υπηρεσίες, θα τα¬ 
κτοποιηθούν βάσει των διατάξεων του Β.Δ/τος της 23/ 
31.12.1955 «Περί μεταβιβάσεως αντικειμένου αρμοδιό¬ 
τητας Υπουργείου Οικονομικών εις τους Νομάρχας» από 
τις Υπηρεσίες Εντελλομένων Εξόδων των Νομαρχιών, 
μέσα σε προθεσμία τριών (3) μηνών από τη διενέργεια των 
εκλογών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 1993 

Ο ΥΠΟΥΡΓΟΣ 

ΙΩΑΝΝΗΣ ΓΕΩΡΓΑΚΗΣ 
-♦- 

Αριθ. ΔΥ1 γ/49879 (2) 

Μεταφορά θέσης του κλάδου γιατρών ΕΣΥ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α. Τις διατάξεις του άρθρου 56 παρ. 7 του Ν. 2071/92. 
β. Τις διατάξεις του άρθρου 76 παρ. 2 του Ν. 2071/92. 

V- 

Την υπ’ αριθμ. 3357/5.7.93 απόφαση του ΚΕΣΥ. 

δ. Τους οργανισμούς των Νοσ/μείων ΠΓΝ Αθηνών και 
Λαϊκό Αθηνών, αποφασίζουμε: 

1. Μεταφέρουμε μία (1) οργανική θέση Επιμ. Α' Οφθαλ¬ 
μολογίας του κλάδου γιατρών ΕΣΥ του ΠΓΝ Αθηνών Λαϊκό 
στο ΠΓΝ Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1993 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΟΝ 

ΣΩΤ. ΚΟΥΒΕΛΑΣ ΔΗ. ΣΙΟΥΦΑΣ 

-φ,- 

Αριθ. 117 (3) 

Σύσταση Εκκλησιαστικού Ιδρύματος στην Ιερά Μητρό¬ 
πολη Φιλίππων Νεαπόλεως και Θάσου με την επωνυμία 
«Εκκλησιαστικό Ίδρυμα Αρωγής του Παιδιού - Δωρεά 
Πασχάλη Κιτσικοπούλου» και Κανονισμός λειτουργίας 
αυτού. 

ΙΕΡΑ ΜΗΤΡΟΠΟΛΙΣ ΦΙΛΙΠΠΩΝ ΝΕΑΠΟΛΕΩΣ 
ΚΑΙ ΘΑΣΟΥ 

Έχοντες υπ’ όψιν: 

1. Την Διδασκαλίαν και τας επιταγάς της Αγίας Γ ραφής 
και της Ιεράς Παραδόσεως, περί της αγάπης, της φιλαν¬ 
θρωπίας και της δια των «καλών έργων» συμπαραστάσεως 

του, ο οποίος θα φέρει ανάλογη ιδιότητα, από τον Πρόε¬ 
δρο του Διοικητικού Συμβουλίου. 

δ. Τέσσερις εκπροσώπους της οικογένειας του δωρητή. 
Τα μέλη αυτά υποδεικνύονται μαζί με δύο αναπληρωτές 
τους από το δωρητή και, μετά τον θάνατό του ή σε οποια¬ 
δήποτε περίπτωση νομικής ή πραγματικής αδυναμίας του, 
από τους κατιόντες συγγενείς του δωρητή με τον πλησιέ- 
στερο βαθμό συγγένειας προς αυτόν. Από τα μέλη αυτά 
υποδεικνύεται και ο Αντιπρόεδρος του Διοικητικού Συμ¬ 
βουλίου. 

Την ευθύνη της συγκροτήσεως του Διοικητικού Συμ¬ 
βουλίου έχει ο Πρόεδρος, ο οποίο στην πρώτη συνεδρίασή 
του εισηγείται και μεριμνά για την εκλογή Γραμματέα και 
Ταμία. 

Αρωγά μέλη ανακηρύσσονται με απόφαση του Διοικητι¬ 
κού Συμβουλίου οι εκάστοτε πρόεδροι του Εμπορικού 
Συλλόγου Καβάλας, του Επιμελητηρίου Καβάλας και του 
Εργατο-υπαλληλικού Κέντρου Καβάλας. Ακόμη, επίτιμοι 
σύμβουλοι μεταξύ των Καβαλιωτών για οικονομικά, νομικά 
και άλλα θέματα. Οι ανωτέρω, καλούμενοι από τον Πρόε¬ 
δρο του Διοικητικού Συμβουλίου, συμμετέχουν στις συνε¬ 
δριάσεις του και λαμβάνουν το λόγο επί θεμάτων της αρ- 
μοδιότητάς τους χωρίς δικαίωμα ψήφου. 

Αρθρο 5 

Συνεδριάσεις - Απαρτία 

Το Διοικητικό Συμβούλιο συνεδριάζει τακτικά κάθε 
μήνα, εκτάκτως δε όταν το ζητήσει ο Πρόεδρος ή η πλειο- 
ψηφία των μελών του με αίτηση προς τον Πρόεδρο, στην 
οποία θα αναφέρονται τα προς συζήτηση θέματα. Η πρό¬ 
σκληση για κάθε συνεδρίαση πρέπει να αναφέρει την ημε¬ 
ρομηνία της συνεδρίασης και τα θέματα που θα συζητη¬ 
θούν. Το Διοικητικό Συμβούλιο βρίσκεται σε απαρτία όταν 
είναι παρόντα στη συνεδρίαση τέσσερα τουλάχιστον από 
τα μέλη του. Οι αποφάσεις παίρνονται με πλειοψηφία, σε 
ισοψηφία δεν υπερισχύει η ισοψηφούσα γνώμη προς την 
οποία συντάσσεται ο Πρόεδρος. Μέλος του Διοικητικού 
Συμβουλίου που απουσιάζει αδικαιολόγητα, κατά την 
κρίση του Διοικητικού Συμβουλίου, από πέντε (5) συνεχείς 
συνεδριάσεις θεωρείται ότι παραιτήθηκε, παίρνει δε για 
τούτο απόφαση το Διοικητικό Συμβούλιο και ο Πρόεδρος 
φροντίζει για την αναπλήρωσή του. Η αντικατάσταση του 
καθ’ οιονδήποτε τρόπο παραιτουμένου μέλους του Διοι¬ 
κητικού Συμβουλίου γίνεται από τον οικείο κατάλογο των 
αναπληρωτών, σύμφωνα με τις διακρίσεις που τέθηκαν 
στο άρθρο 4 του παρόντος Κανονισμού. 

Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, όπου καταχωρίζονται όλες οι αποφά¬ 
σεις, καθώς και η γνώμη των μελών που διαφωνούν. Τα 
πρακτικά υπογράφονται από όλα τα μέλη που μετέχουν 
στη συνεδρίαση. 

Αρθρο 6 

Καθήκοντα Διοικητικού Συμβουλίου 

Το Διοικητικό Συμβούλιο διοικεί το Ίδρυμα και τις υπο¬ 
θέσεις του και φροντίζει για την εκπλήρωση του σκοπού 
του χωρίς αμοιβή. Είναι αρμόδιο για την εν γένει διαχείριση 
των υποθέσεων του Ιδρύματος, την οποία διεξάγει αυτο- 
τελώς, ώστε να μη συγχέεται με άλλες υπηρεσίες ή διαχει¬ 
ρίσεις κληροδοτημάτων της Ιεράς Μητροπόλεως. Ειδικό¬ 
τερα: 

α. Ορίζει τις διάφορες υπηρεσίες και λειτουργίες του 


Ιδρύματος ανάλογα με τις κάθε φορά ανάγκες και τους 
επιλεγομένους στόχους. 

β. Εγκρίνει τον προϋπολογισμό και τον απολογισμό για 
τα έσοδα και τα έξοδα, που συντάσσει ο Ταμίας, και απο¬ 
φασίζει για κάθε είδους δαπάνη. 

γ. Αποδέχεται κληρονομιές, κληροδοσίες, δωρεές ή άλ¬ 
λες εισφορές με όρους ή χωρίς όρους ή δεν τις αποδέχε¬ 
ται, αιτιολογημένα όμως. 

δ. Προσλαμβάνει, ασκεί πειθαρχική εξουσία και απολύει 
υπαλλήλους ή συνεργάτες με σύμβαση ιδιωτικού δικαίου ή 
χορηγεί σε αυτούς εφ’ άπαξ αμοιβή για παροχή υπηρεσιών 
στο Ίδρυμα. 

ε. Παίρνει αποφάσεις δυνάμει των οποίων θεσπίζονται 
λεπτομερώς οι όροι και οι προϋποθέσεις για την παροχή 
προς τρίτους των οικονομικών βοηθημάτων και επιχορη¬ 
γήσεων από το Ίδρυμα, όπως και οι λόγοι διακοπής των 
ανωτέρω. 

στ. Διορίζει συμβούλους επί παιδαγωγικών, ιατρικών, 
νομικών, οικονομικών και άλλων θεμάτων και τους ανακα¬ 
λεί. 

ζ. Επιλαμβάνεται όλων των θεμάτων που σχετίζονται με 
την αποπεράτωση και λειτουργία του οικήματος του βρε¬ 
φικού σταθμού. 

η. Αντιμετωπίζει και επιλύει κάθε θέμα που δεν προβλέ- 
πεται από τον παρόντα Κανονισμό. 

Άρθρο 7 

Καθήκοντα του Προέδρου 

Ο Πρόεδρος, εκτός από τις προαναφερθείσσες αρμο- 
διότητές του: 

α. Αντιπροσωπεύει το Ίδρυμα ενώπιον όλων των αρχών. 

β. Καλεί σε συνεδρίαση το Διοικητικό Συμβούλιο και 
διευθύνει τις συνεδριάσεις του για τα θέματα που αναφέ- 
ρονται στην ημερήσια διάταξη. 

γ. Συνυπογράφει με τον Αντιπρόεδρο και το Γ ραμματέα 
όλα τα έγγραφα του Ιδρύματος. 

δ. Μεριμνά για την εκτέλεση των αποφάσεων του Διοι¬ 
κητικού Συμβουλίου. 

Τις υπό στοιχ. α' αρμοδιότητεες του Προέδρου μπορεί 
να αναλάβει μέλος του Διοικητικού Συμβουλίου ή ο τυχόν 
διευθυντής του Ιδρύματος, κατόπιν ειδικής προς τούτο 
εξουσιοδοτήσεως από το Διοικητικό Συμβούλιο. 

Άρθρο 8 

Καθήκοντα Αντιπροέδρου 

Ο Αντιπρόεδρος συνυπογράφει με τον Πρόεδρο και το 
Γ ραμματέα όλα τα έγγραφα, με τον Τ αμία δε όλα τα εντάλ¬ 
ματα σύμφωνα με τον εγκριθέντα προϋπολογισμό και τις 
αποφάσεις του Διοικητικού Συμβουλίου. Αναπληροί τον 
Πρόεδρο, όταν αυτός κωλύεται ή απουσιάζει. Η αναπλή- 
ρωση αυτή ενεργείται μόνο κατά τη λειτουργία του Διοικη¬ 
τικού Συμβουλίου και όχι πριν από τη συγκρότησή του σε 
σώμα, οπότε τον Πρόεδρο εκπροσωπεί ο νόμιμος αναπλη¬ 
ρωτής του. 

Τον Αντιπρόεδρο κωλυόμενο ή απουσιάζοντα αναπλη¬ 
ρώνει στα καθήκοντά του ο πρεσβύτερος των προτεινομέ- 

προς τον πλησίον και δη τον εμπερίστατον αδελφόν και 
συνάνθρωπον. 

2. Τας υφισταμένας συνθήκας περί τη σύγχρονον ελλη¬ 
νικήν οικογένειαν, τας οποίας καθιστά οξύτατον πρό¬ 
βλημα η ανάγκη προς εργασίαν των μητέρων, το δημογρα- 
φικόν, η πλημμελής αρωγή, ενίσχυσις και προστασία της 
μητρότητος, ιδία των πολυτέκνων, των διαλελυμένων και 
με χαμηλό εισόδημα οικογενειών, και η ανάγκη διαπαιδα- 
γωγήσεως των νέων από της βρεφικής ηλικίας δια των ηθι¬ 
κών και εθνικών παιδαγωγικών αρχών και αξιών. 

3. Τας διατάξεις των ιερών Κανόνων περί των επισκοπι¬ 
κών χρεών και αρμοδιοτήτων (ΚΕ' Αντιόχειας, Ζ' Η’ και ΚΑ’ 
Σαρδικής, ΚΑ' Γάγγρας, ΟΕ' Καρθαγένης και ΙΑ' Θεοφί¬ 
λου Αλεξανδρείας) και των εκκλησιαστικών Νόμων (πα- 
ραγρ. 4 άρθρ. 1, άρθρ. 29 και 67 του Ν. 590/1977 «περί 
καταστατικού Χάρτου της Εκκλησίας της Ελλάδος») και 
Κανονισμών (παραγρ. 2, άρθρ. 20 του υπ’ αριθμ. 1/1969 
Κανονισμού «περί οργανισμού διοικήσεως των Εκκλησια¬ 
στικών Σωμάτων και Οργανισμών»). 

4. Την υπ’ αριθμ. 528/21.5.1993 Απόφασιν του Εκκλη¬ 
σιαστικού Συμβουλίου του Ιερού Ενοριακού Ναού Μετα- 
μορφώσεως του Σωτήρος Καβάλας, περί της δωρεάν πα- 
ραχωρήσεως της χρήσεως του ιδιοκτήτου ακινήτου δια 
την στέγασιν και λειτουργίαν Βρεφικού Σταθμού, την 
εγκριθείσαν υπό του περί ημάς Μητροπολιτικού Συμβου¬ 
λίου (Συνεδρία 162 της 15.6.1993). 

5. Την υπ’ αριθμ. 8193/5.8.1993 Πράξιν της συμβο¬ 
λαιογράφου Καβάλας Μαρίας Σιώκη Λαμπαδίτη περί δω¬ 
ρεάς εν ζωή χρηματικού ποσού εκατό εκατομμυρίων 
(100.000.000) δραχμών παρά του Πασχάλη Κιτσικοπού- 
λου προς την καθ’ ημάς Ιεράν Μητρόπολιν Φιλίππων Νεα- 
πόλεως και Θάσου, ίνα συσταθεί και λειτουργήσει Εκκλη¬ 
σιαστικόν Ίδρυμα αρωγής του Παιδιού, αποφασίζομεν: 

1. Συνιστώμεν εν τη πόλει της Καβάλας ευαγές εκκλη¬ 
σιαστικόν Ίδρυμα υπό την επωνυμίαν «Εκκλησιαστικόν 
Ίδρυμα Αρωγής του Παιδιού - Δωρεά Πασχάλη Κιτσικο- 
πούλου» με σκοπόν την τελείαν ανοικοδόμησιν, τον εξο¬ 
πλισμόν και την λειτουργίαν Βρεφικού Σταθμού και Κέ¬ 
ντρου προστασίας μητρότητος εις το παρά τον Ιερόν Ενο- 
ριακόν Ναόν Μεταμορφώσεως του Σωτήρος Καβάλας εκ- 
κλησιατικόν ακίνητον. 

2. Υποβάλλομεν τη Διαρκεί Ιερά Συνόδω της Εκκλησίας 
της Ελλάδος την παρούσαν Πράξιν ημών μετά του συνημ¬ 
μένου αυτή Οργανισμού εξ είκοσι (20) άρθρων προς 
έγκρισιν και δημοσίευσιν εις την Εφημερίδα της Κυβερνή- 
σεως και εις το Περιοδικόν «Εκκλησία», επίσημον όργανον 
της Εκκλησίας της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 5 Αυγούστου 1993 
Ο Μητροπολίτης 

| Ο Φιλίππων Νεαπόλεως και Θάσου ΠΡΟΚΟΠΙΟΣ 


ΚΑΝΟΝΙΣΜΟΣ 
Άρθρο 1 

Συνιστάται στην Καβάλα ευαγές εκκλησιαστικό Ίδρυμα 
με την επωνυμία «Εκκλησιαστικό Ίδρυμα Αρωγής του παι¬ 
διού - Δωρεά Πασχάλη Κιτσικόπουλου» και με το διακρι¬ 
τικό τίτλο - χάριν συντομίας - «Κιτσικοπούλειο Εκκλησια¬ 
στικό Ίδρυμα». Το Ίδρυμα θα είναι αυτοτελές Νομικό 


Πρόσωπο Ιδιωτικού Δικαίου, υπό την εποπτεία της Ιεράς 
Μητροπόλεως Φιλίππων, Νεαπόλεως και Θάσου, θα διοι- 
κείται δε σύμφωνα με τους κανονισμούς της Ιεράς Συνό¬ 
δου για τα εκκλησιαστικά νομικά πρόσωπα, τους νόμους 
του Κράτους και τις διατάξεις του παρόντος Κανονι¬ 
σμού. 

Άρθρο 2 
Σκοποί - Μέσα 

α. Σκοποί του Ιδρύματος είναι: 

ί. Η πόσης φύσεως αρωγή, ενίσχυση και προστασία της 
μητρότητας, των πολύτεκνων οικογενειών και των οικογε¬ 
νειών με χαμηλό εισόδημα- η πάσης φύσεως βοήθεια σε 
άτομα που τη χρειάζονται- η ανάπτυξη και η καλλιέργεια 
των νέων από μικρή ηλικία σε υγιείς ηθικές, πνευματικές 
και εθνικές αξίες. 

ϋ. Η ίδρυση και λειτουργία ειδικού βρεφικού σταθμού, 
με δυνατότητα επέκτασης συν τω χρόνω και σε νηπιακό 
σταθμό, όπου εισάγονται τέκνα οικογενειών που κατοι¬ 
κούν στο νομό και στην πόλη της Καβάλας. 

β. Μέσα για την επιτυχία των σκοπών είναι μεταξύ άλ¬ 
λων και: 

ΐ. Ο πλήρης εξοπλισμός του βρεφικού σταθμού, ώστε να 
ανταποκρίνεται πλήρως στις σύγχρονες παιδαγωγικές 
αντιλήψεις. 

ϋ. Η ίδρυση και λειτουργία Γ ραφείου προστασίας της 
μητρότητας και παροχής ειδικών παιδιατρικών και άλλων 
συμβουλών. 

ΐϋ. Η οργάνωση εορτών και εκδηλώσεων. 

Άρθρο 3 
Πόροι 

Πόροι του Ιδρύματος είναι οι επιχορηγήσεις και οι εν γέ- 
νει εισφορές από τα εκκλησιαστικά νομικά πρόσωπα, από 
κάθε φυσικό ή νομικό πρόσωπο δημοσίου ή ιδιωτικού δι¬ 
καίου, ημεδαπό ή αλλοδαπό, οι συνδρομές και οι εισφο¬ 
ρές των οικογενειών, τα τέκνα των οποίων βρεφοκομού- 
νται στον σταθμό, οι εν γένει εισπράξεις από τις δραστη- 
ριότητές του, οι κληρονομιές, οι κληροδοσίες και οι δω¬ 
ρεές τρίτων και γενικά κάθε είδους πρόσοδος που θα πρέ¬ 
πει - όπως και οι προαναφερόμενοι πόροι - να μη δε¬ 
σμεύει το Ίδρυμα αντίθετα με τους σκοπούς του, σύμ¬ 
φωνα με σχετική κρίση του Διοικητικού του Συμβου¬ 
λίου. 

Άρθρο 4 

Διοίκηση 

Το Ίδρυμα διοικείται από επταμελές Διοικητικό Συμ¬ 
βούλιο τριετούς και ανανεώσιμης θητείας, που συγκροτεί¬ 
ται από: 

α. Τον εκάστοτε Μητροπολίτη ως Πρόεδρο, αναπλη- 
ρούμενο από το νόμιμο αναπληρωτή του, όταν αυτός κω¬ 
λύεται ή απουσιάζει. 

β. Τον αιδεσιμώτατο Πρόεδρο του Εκκλησιαστικού Συμ¬ 
βουλίου της Ενορίας της Μεταμορφώσεως του Σωτήρος 
Καβάλας, αναπληρούμενο από τον έτερο εφημέριο της 
Ενορίας αυτής ή τον αντιπρόεδρο του Εκκλησιαστικού 
Συμβουλίου, όταν αυτός κωλύεται ή απουσιάζει. 

γ. Έναν εκπρόσωπο της διεύθυνσης των κοινωνικών 
υπηρεσιών της Νομαρχίας Καβάλας ή άλλου κοινωνικού 
φορέα της Καβάλας, οριζόμενο μαζί με τον αναπληρωτή 

νων κατά το στοιχ. δ' του άρθρου 4 του παρόντος Κανονι¬ 
σμού. 

Αρθρο 9 

Καθήκοντα Γραμματέα 

Ο Γραμματέας κρατεί και συντάσσει τα πρακτικά του 
Διοικητικού Συμβουλίου και φυλάσσει το βιβλίο των πρα¬ 
κτικών. Τηρεί το πρωτόκολλο αλληλογραφίας και το αρ¬ 
χείο τύπου, φυλάσσει τη σφραγίδα του Ιδρύματος, συνυ¬ 
πογράφει με τον Πρόεδρο και τον Αντιπρόεδρο όλα τα έγ¬ 
γραφα του Ιδρύματος, συντάσσει την ετήσια έκθεση πε¬ 
πραγμένων του Ιδρύματος στο τέλος κάθε χρόνου και, 
μετά την έγκριση του Διοικητικού Συμβουλίου, τη δημο¬ 
σιοποιεί. 

Τον Γ ραμματέα κωλυόμενο ή απουσιάζοντα αναπληρώ¬ 
νει ένας σύμβουλος, που ορίζεται από τον Πρόεδρο. 

Αρθρο 10 
Καθήκοντα Ταμία 

Ο Ταμίας εισπράττει κάθε έσοδο του Ιδρύματος υπο¬ 
γράφοντας διπλότυπη απόδειξη, ενεργεί κάθε αναγκαία 
πληρωμή εκδίδοντας το ανάλογο χρηματικό ένταλμα υπο¬ 
γραμμένο από τον Αντιπρόεδρο, κρατεί τα διαχειριστικά 
βιβλία του Ιδρύματος και τα φυλάσσει όπως και τα διπλό¬ 
τυπα εισπράξεων. Συντάσσει κάθε χρόνο τον οικονομικό 
απολογισμό και τον προϋπολογισμό της επόμενης χρήσης 
του Ιδρύματος, τους οποίους υποβάλλει προς έλεγχο και 
έγκριση στο Διοικητικό Συμβούλιο για τα περαιτέρω νό¬ 
μιμα. Κρατεί βιβλίο λογιστικής ενημερότητας, στο οποίο 
καταχωρίζονται με χρονολογική σειρά και με την αναγκαία 
λογιστική τάξη τα έσοδα και τα έξοδα που πραγματοποιού¬ 
νται στη χρονική διάρκεια κάθε χρήσης. Κρατεί στέλεχος 
διπλοτύπων αποδείξεων εισπράξεως και στέλεχος διπλο- 
τύπτων ενταλμάτων πληρωμής, αριθμημένα και θεωρη¬ 
μένα από τον Πρόεδρο. Παρακολουθεί και ελέγχει το έργο 
των υπευθύνων διαχείρισης και αποθήκης. 

Τον Ταμία κωλυόμενο ή απουσιάζοντα αναπληρώνει 
άλλο μέλος του Διοικητικού Συμβουλίου, που ορίζεται από 
αυτό. 

Άρθρο 11 

Προσωπικό 

Το προσωπικό του Ιδρύματος διακρίνεται σε τακτικό και 
εθελοντικό. 

Ο αριθμός των οργανικών θέσεων του τακτικού προσω¬ 
πικού καθορίζεται με απόφαση του Διοικητικού Συμβου¬ 
λίου μετά την αποπεράτωση του κτίσματος του βρεφικού 
σταθμού και πριν από την έναρξη λειτουργίας του, τροπο¬ 
ποιείται δε οποτεδήποτε χρειαστεί. 

Όλες οι υπηρεσίες και το εν γένι προσωπικό του Ιδρύ¬ 
ματος υπάγονται στο Διευθυντή. Στη θέση του διορίζεται 
πρόσωπο που διαθέτει τα απαραίτητα τυπικά και ουσια¬ 
στικά προσόντα. 

Άρθρο 12 
Εισαγωγή βρεφών 

Στο βρεφικό σταθμό δικαιούνται να εισαχθούν βρέφη 
ηλικίας από οκτώ έως και τριάντα μηνών. Μόνος λόγος 
αποκλεισμού είναι ο κίνδυνος μεταδόσεως σοβαρών νο¬ 
σημάτων, της υγείας των βρεφών βεβαιουμένης από παι¬ 
δίατρο. 


Ο βρεφικός σταθμός στοχεύει στη φύλαξη των βρεφών 
αλλά και στην παροχή διαπαιδαγώγησης σύμφωνα με τις 
εθνικές και θρησκευτικές παραδόσεις του λαού μας και 
τις σύγχρονες αρχές της παιδαγωγικής. Δεν αντικαθιστά 
την οικογένεια ούτε τη συμπληρώνει αλλά τη βοηθά να 
αντιμετωπίσει τις δυσκολίες και τις εντάσεις του βίου, 
αποτελώντας ένα μέσο για την ανατροφή του παιδιού σε 
υγιείς ηθικές και πνευματικές βάσεις. 

Κατ’ απόλυτη προτεραιότητα εισάγονται βρέφη πολύ¬ 
τεκνων οικογενειών, οικογενειών με χαμηλό εισόδημα, οι¬ 
κογενειών όπου ο ένας τουλάχιστον από τους γονείς είναι 
βιομηχανικός εργάτης και οικογενειών όπου οι γονείς είναι 
μέλη της συμπράττουσας στο Ίδρυμα Ενορίας. 

Ο αριθμός των εισαγομένων βρεφών ορίζεται με από¬ 
φαση του Διοικητικού Συμβουλίου του Ιδρύματος, σύμ¬ 
φωνα με τη δυναμικότητά του και τις απαιτήσεις των σχε¬ 
τικών νόμων. Με απόφαση του Διοικητικού Συμβουλίου, 
επίσης, καθορίζεται η μηνιαία εισφορά των γονέων, κλιμα¬ 
κούμενη, όσον δεν αφορά τις οικογένειες που δικαιούνται 
προτεραιότητας αυτή έχει συμβολικό χαρακτήρα. 

Το Διοικητικό Συμβούλιο του Ιδρύματος καθορίζει λε¬ 
πτομερέστερα τη διαδικασία εισαγωγής βρεφών στο 
σταθμό και οποιοδήποτε θέμα συνάπτεται με την ετήσια 
έναρξη λειτουργίας του σταθμού. 

Άρθρο 13 

Οικονομική λειτουργία 

Τα χρήματα του Ιδρύματος, είτε αυτά προέρχονται από 
την Ιερά Μητρόπολη, ως εποπτεύουσα του Ιδρύματος, 
είτε από άλλες πηγές, κατατίθενται σε λογαριασμό τα¬ 
μιευτηρίου ή σε λογαριασμούς προθεσμιακούς σε ένα από 
τα υποκαταστήματα των Τραπεζών της Καβάλας ή στο Τα¬ 
χυδρομικό Ταμιευτήριο επ’ ονόματι του Ιδρύματος και του 
Μητροπολίτη Φιλίππων, Νεαπόλεως και Θάσου ως Προέ¬ 
δρου αυτού. Οι βεβαιούμενοι τόκοι καταχωρίζονται στα 
έσοδα. Ο Πρόεδρος υπογράφει τις πράξεις αναλήψεως 
χρημάτων. 

Άρθρο 14 

Σφραγίδα 

Το Ίδρυμα έχει δική του σφραγίδα, κυκλική, η οποία γύ- 
ρωθεν φέρει την επωνυμία του Ιδρύματος και στο κέντρο 
εικόνα της βρεφοκρατούσας Παναγίας. 

Άρθρο 15 
Εορτή 

Σε κατάλληλα διαμορφωμένο χώρο του βρεφικού σταθ¬ 
μού ιδρύεται κατά τις κανονικές παραδόσεις της Ορθόδο¬ 
ξης Εκκλησίας μας παρεκκλήσιο επ’ ονόματι του αποστό¬ 
λου Ανδρέου. Την ημέρα της μνήμης Του (30 Νοεμβρίου) 
εορτάζει το Ίδρυμα. 

Άρθρο 16 
Ειδικές Διατάξεις 

α. Απαγορεύεται η χρησιμοποίηση των πόρων και της 
περιουσίας του Ιδρύματος προς ικανοποίηση άλλων σκο¬ 
πών πέρα από όσους τέθηκαν από το δωρητή δια της πρά- 
ξεως δωρεάς του και από τον παρόντα Κανονισμό. 

β. Το Ίδρυμα στεγάζεται σε οικοδομή που ανήκει στην 
Ιερά Ενορία Μεταμορφώσεως του Σωτήρος, στην οδό Αρ- 
καδίου, και παραχωρείται σε αυτό κατά χρήση για την εξυ- 

πηρέτηση των σκοπών του. Αλλαγή χρήσης της οικοδομής 
δεν επιτρέπεται παρά μόνον αν αυτό είναι απόλυτα ανα¬ 
γκαίο και προς το συμφέρον του Ιδρύματος, των σχετικών 
λόγων διαπιστουμένων από το Διοικητικό Συμβούλιο του 
Ιδρύματος με ομόφωνη απόφασή του, η οποία θα πρέπει 
να προσδιορίζει επακριβώς τον χώρο μεταστέγασης του 
βρεφικού σταθμού. 

γ. Αν οι σκοποί του Ιδρύματος καταστούν ανέφικτοι ή αν 
καλύπτονται ικανοποιητικά από το Κράτος ή άλλους κοι¬ 
νωνικούς φορείς δημοσίου χαρακτήρα ή αν δεν παρίστα- 
ται πλέον στην ελληνική και, ιδίως, στην τοπική κοινωνία η 
φροντίδα των βρεφών ως πρόβλημα ευρύτερου ενδιαφέ¬ 
ροντος προς επίλυση του οποίου χρειάζεται να παρέμβουν 
φορείς συλλογικής αντιλήψεως και κοινωνικού χαρα¬ 
κτήρα, θα είναι επιτρεπτή η μετατροπή του σκοπού του 
Ιδρύματος. Προς τούτο θα αρκεί είτε ομόφωνη απόφαση 
του Διοικητικού Συμβουλίου του Ιδρύματος είτε απόφαση 
του Πολυμελούς Πρωτοδικείου Καβάλας στην Εκούσια Δι¬ 
καιοδοσία, προκαλούμενη με αίτηση τουλάχιστον πέντε 
από τα μέλη του Διοικητικού Συμβουλίου. Μόνον όμως 
κοινωνικού και φιλανθρωπικού χαρακτήρα σκοπούς θα 
επιτρέπεται να έχει το Ίδρυμα, παρόμοιους με αυτούς που 
τάσσονται δια της δωρητήριας πράξεως, και μόνον προς 
εξυπηρέτηση αυτών των σκοπών και προς τη λειτουργία 
εν γένει του Ιδρύματος θα χρησιμοποιείται η παραχωρου- 
μένη οικοδομή. Αν οποτεδήποτε στο μέλλον η Ιερά Μη¬ 
τρόπολη βρεθεί σε πλήρη αδυναμία να λειτουργήσει εξ 
ιδίων το Ίδρυμα, το Διοικητικό Συμβούλιο θα πρέπει να 
εξαντλήσει όλες τις δυνατότητες επαφών ιδίως προς το 
Ελληνικό Δημόσιο ή άλλους φορείς δημοσίου δικαίου για 
να αναλάβουν τη χρηματοδότηση του Ιδρύματος ή, τουλά¬ 
χιστον, την αξιοποίηση του κτιρίου, χρησιμοποιώντας το 
προς όφελος του κοινωνικού συνόλου κατά τρόπο ίδιο ή 
ανάλογο της πράξεως δωρεάς και της συστατικής πρά¬ 
ξεως του Ιδρύματος. 

δ. Αν όλα τα παραπάνω καταστούν ανέφικτα, το Ίδρυμα 
διαλύεται. Σε αυτή την περίπτωση όλη η κινητή και ακίνητη 
περιουσία του θα εκκαθαρισθεί και θα ρευστοποιηθεί , 
ώστε το εβδομήντα τοις εκατό (70%) να περιέλθει στο νο¬ 
μικό πρόσωπο της Ιεράς Μητροπόλεως Φιλίππων, Νεαπό- 
λεως και Θάσου και το τριάντα τοις εκατό (30%) στο 
Εμπορικό Επιμελητήριο Καβάλας. 

ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 17 

α. Το Ίδρυμα σταγάζεται στο εκκλησιαστικό ακίνητο της 
Ενορίας της Μεταμορφώσεως του Σωτήρος, του οποίου η 
χρήση παραχωρείται με την υπ’ αριθμ. 528/21.5.1993 
απόφαση του αρμοδίου Εκκλησιαστικού Συμβουλίου, που 
εγκρίθηκε από το Μητροπολιτικό Συμβούλιο (Συνεδρία 
162 της 15.6.1993). Οι όροι που τίθενται σε αυτήν ελή- 
φθησαν υπόψη κατά τη σύνταξη του παρόντος Κανονι¬ 
σμού. 

β. Στον κατά χρήση παραχωρούμενο ορισμένο εδαφικό 
χώρο και στο επ’ αυτού κτίσμα, που σύγκειται από τον ισό¬ 
γειο όροφο, με τον φέροντα οργανισμό του, και από τον 
πρώτο όροφο, με τον φέροντα οργανισμό του, θα γίνουν οι 
αναγκαίες και σύμφωνες με το νόμο πρόσθετες οικοδομι¬ 
κές και εξωραϊστικές εργασίες, οι προμήθειες επίπλων και 
σκευών και κάθε άλλη απαραίτητη επέμβαση προκειμέ- 


νου να στεγασθεί και να λειτουργήσει ο βρεφικός σταθμός 
και οι υπηρεσίες του Ιδρύματος το συντομότερο δυνατό. 

γ. ΤΟ Διοικητικό Συμβούλιο, μετά την κατάρτισή του σε 
σώμα, προγραμματίζει τις εργασίες, αναθέτει τις μελέτες, 
διενεργεί τους τακτικούς ή πρόχειρους διαγωνισμούς, 
αποφασίζει για τις πληρωμές, σύμφωνα πάντα με τους κα¬ 
νονισμούς περί εκκλησιαστικών έργων. 

Άρθρο 18 

α. Το οικονομικό βάρος των κατασκευαστικών και των 
εξωράίστικών έργων και της προμήθειας των απαραιτήτων 
επίπλων, σκευών και παιδαγωγικών μέσων αναλαμβάνει ο 
δωρητής Πασχάλης Κιτσικόπουλος με τη δωρέα των 
εκατό εκατομμυρίων (100.000.000) δραχμών, σύμφωνα 
με όσα διαλαμβάνονται στην υπ’ αριθμ. 8193/5.8.1993 
πράξη της συμβολαιογράφου Καβάλας Μαρίας Σιώκη - 
Λαμπαδίτη. 

β. Επιπλέον του ποσού των είκοσι εκατομμυρίων 
(20.000.000) δραχμών, που ο δωρητής κατέθεσε κατά 
την ημέρα της υπογραφής της πράξεως δωρεάς σε λογα¬ 
ριασμό Τράπεζας στο όνομα του Μητροπολίτη Φιλίππων, 
Νεαπόλεως και Θάσου για την οικοδόμηση του βρεφικού 
σταθμού, θα κατατίθενται από το δωρητή τμηματικά χρη¬ 
ματικά ποσά εντός της προσεχούς διετίας και μέχρι να συ¬ 
μπληρωθεί σύνολος ή δωρεά του, παράλληλα με την πρό¬ 
οδο των οικοδομικών και άλλων εργασιών και προμη¬ 
θειών. 

γ. Οι πληρωτές των δαπανών θα γίνονται κατά τα υπό 
του παρόντος Κανονισμού οριζόμενα, με προηγούμενη 
πάντοτε απόφαση του Διοικητικού Συμβουλίου. Τα τυχόν 
χρηματικά υπόλοιπα από το σύνολο της δωρεάς μετά την 
ολοκλήρωση και τον εξοπλισμό της οικοδομής παραμέ¬ 
νουν στη διάθεση του Διοικητικού Συμβουλίου για τη θε¬ 
ραπεία των λειτουργικών αναγκών και των σκοπών του 
Ιδρύματος. 

Άρθρο 19 

Τροποποίηση Κανονισμού 

Ο παρών Κανονισμός μπορεί να τροποποιηθεί με από¬ 
φαση του Διοικητικού Συμβουλίου του Ιδρύματος υπέρ της 
οποίας θα ψηφίσουν τουλάχιστον πέντε μέλη του. Η τρο¬ 
ποποίηση δεν θα αλλοιώνει το χαρακτήρα και τους σκο¬ 
πούς του Ιδρύματος και τη σύνθεση του Διοικητικού Συμ¬ 
βουλίου, πρέπει δε να δημοσιευθεί σύμφωνα με τη διαδι¬ 
κασία που ορίζεται από την Ιερά Σύνοδο για τα εκκλησια¬ 
στικά νομικά πρόσωπα. 

Αρθρο 20 
Κάλυψις δαπάνης 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Φιλίππων, Νεαπόλεως και 
Θάσου, το ύψος της οποίας δεν μπορεί να προσδιορι¬ 
στεί. 

Άρθρο 21 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως και στο επίσημο όρ¬ 
γανο της Εκκλησίας της Ελλάδος «Η ΕΚΚΛΗΣΙΑ». 

Ε ΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕίΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ <3Η 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

• Για φωτοαντίγραφα παλαιών τευχών στην οδό Σολωμού 51 τηλ: 5248 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ : 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σαςαποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

ΐδ.οοο; 

Δρχ. 

750 

β) » » » Β' 

» 

30.000 

» 

1.500 

γ) » » » Γ’ 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

’ η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















